cyanic-selkie/wikianc huggingface dataset:
אמילקארה פונקיילי
ביוגרפיה
כעבור שנתיים העלה פונקיילי את האופרה המפורסמת ביותר שלו - "לה ג'וקונדה" המבוססת על הדרמה "אנג'לו, עריץ פדובה" מאת ויקטור הוגו. הצגת הבכורה הייתה בתיאטרון לה סקאלה במילאנו ב-8 באפריל 1876. הליברית נכתב על ידי המשורר והמלחין אריגו בויטו. האופרה מבוצעת עד היום. בעיקר ידוע ומפורסם "מחול השעות" שזכה לגרסה מצוירת בסרט פנטזיה של וולט דיסני.
נקבר בבית הקברות הגדול במילאנו. לאחר מותו שונה שמה של עיר הולדתו מפאדרנו פאסולארו לפאדרנו פונקיילי.
דנאיתיים
בישראל מין אחד בלבד והוא דנאית הדורה.
ז'אן, רוזן פריז
תאריו
בספטמבר 1987 העניק לו סבו אנרי, רוזן פריז את התואר "דוכס ונדום". לאחר מות סבו, הפך אביו אנרי לטוען לכתר הצרפתי, ולכן הפך ז'אן לטוען לתואר דופן צרפת. החל מפברואר 2019, לאחר מות אביו, ז'אן נושא בתואר "רוזן פריז", וטוען גם לכתר צרפת תחת השם המלכותי "ז'אן הרביעי".
ניצול משאבים מקומיים
שיטה זו, של ניצול משאבים מקומיים, נתפסת כיום כאמצעי יעיל על מנת להפחית בצורה משמעותית את כמות ומשקל המטען והחומרים שנדרשים לשיגור ולהטסה מכדור הארץ לגרם שמים אחר וממנו חזרה לכדור הארץ. דוגמה לניצול משאבים מקומיים היא אחת השיטות שהוצעו על מנת לחסוך בדלק שישוגר מכדור הארץ במשימה מאוישת למאדים. לפי שיטה זאת, הדלק לשיגור חזרה ממאדים יופק באמצעות תגובה כימית פשוטה ומוכחת שנקראת תגובת סבטייה, בין מימן (שיסופק מכדור הארץ) ובין פחמן דו־חמצני שיילקח מהאטמוספירה של מאדים.
אופטיקה (ספר)
אופטיקה (Opticks) הוא ספרו של הפיזיקאי האנגלי אייזק ניוטון, שראה אור לראשונה ב-1704. הספר דן באופטיקה ובשבירה של אור. הספר מנתח את הטבע היסודי של האור באמצעות חקירת השבירה שלו בעוברו במנסרות ועדשות, העקיפה של אור בסמוך ליריעות זכוכית, וההתנהגות של תערובות צבעים הנוצרים באמצעות הארת אבקות פיגמנט באור בצבע מסוים. "אופטיקה" נחשבת לאחת העבודות המדעיות הגדולות בהיסטוריה, והייתה ספרו המרכזי השני של ניוטון במדע הפיזיקה, והשני בחשיבותו (אחרי ה-"פרינקיפיה").
סקירה
"אופטיקה" מייצג תרומה משמעותית למדע. הספר מכיל רישום ניסויים רבים והיסקים לוגיים מהם, ומכסה מגוון רחב של נושאים המכונים כיום "אופטיקה פיזיקלית". הספר אינו דיון גאומטרי של תופעות שונות בנוגע לאור, או הנושאים המסורתיים של החזרת האור ממראה בעלת צורות שונות או כיצד קרני האור "מתעקמות" כשהן עוברות בתווך כלשהו, אלא הוא חקירה של טבע האור והצבע ומגוון תופעות כגון השבירה (שניוטון קורא לה "הטיה") של האור.
"אופטיקה" לעומת ה"פרינקיפיה"
"אופטיקה" שונה באופנים רבים מן ה"פרינקיפיה". ראשית, "אופטיקה" נכתב באנגלית, ואילו ה"פרינקיפיה" נכתבה בלטינית. שנית, שלא כמו ה"פרינקיפיה", "אופטיקה" אינו מוצג באמצעות דיוק גאומטרי, עם טענות המוכחות מתמטית בהסתמך על טענות קודמות, בסיסיות יותר. ניוטון אינו מוכיח את הטיעונים שהוא מציג ב"אופטיקה", אלא ההוכחות ניתנות "באמצעות ניסויים" - עבודה שהיא אמנות ניסויית, המציגה דוגמאות רבות לדרך שלפיה יש לבצע ניסויים ולהפיק מהם מסקנות.
השאילתות
שאילתה 31 בגרסה הרביעית זכתה לפרסום רב, כי במהלך מאתיים השנה הבאות הייתה לה תפקיד מפתח בפיתוח תאוריית הקשר הכימי. ניוטון מציע בה את הרעיון של אגרגטים של אטומים מסוגים שונים (שניתן לפרש אותם כמולקולות). ניוטון עסק גם בנושא של חומצות, ואף שלא הצליח להגיע להגדרה מוצקה מהי חומצה, תוצאות הניסויים שערך היו שימושיות מאוד בחקר הנושא בעתיד. מכלול הספקולציות שלו והניסויים השיטתיים שלו (שגבלו לעיתים קרובות באלכימיה) תרמו רבות לעבודה המאומצת של הסיווג והקטלוג הכימי של חומרים שנעשתה במאה ה-18.
הנרי פולר וילסון
סר הנרי פולר מייטלנד וילסון (באנגלית: Henry Fuller Maitland Wilson; 18 בפברואר 1859, סאפוק, הממלכה המאוחדת – 16 בנובמבר 1941, הממלכה המאוחדת) היה לוטננט גנרל בריטי, מפקד דיוויזיה בחזית המערבית ומפקד קורפוס בחזית המקדונית במלחמת העולם הראשונה, ולאחר מכן מפקד כוחות כיבוש של מדינות ההסכמה במקומות שונים בטורקיה.
לאחר המלחמה ואחריתו
לאחר חתימת שביתת הנשק של סלוניקי עם ממלכת בולגריה והפסקת האש של מודרוס עם האימפריה העות'מאנית פסקה הלחימה ופולר וילסון מונה למפקד כוחות מדינות ההסכמה בחצי האי גליפולי ובאזור הבוספורוס. ב-11 בפברואר 1919 מונה למפקד כוחות הצבא הבריטי בחזית המקדונית ובחזית הים השחור. ב-18 בנובמבר 1920 סיים פולר וילסון את תפקידו וב-13 ביולי 1921 פרש משירות פעיל. ב-1941 הלך הנרי פולר וילסון לעולמו והוא בן 82 שנים.
הצבא היהודי
פעילות המחתרת
בראשית 1942 נוצר קשר ישיר בין אברהם פולנסקי ואנשיו לבין מרק ירבלום, אשר הוברח לשווייץ ושימש איש קשר לרגל ההצלה, שמימנה את צורכיהם של הארגונים היהודיים בצרפת, ובהם "הצבא היהודי". ירובלום דיווח למוסדות הסוכנות בארץ ישראל על קיומה של המחתרת ועל פעילותה. בזכות כך הקשר עם הג'וינט התהדק עד כדי כך, שמפקדת הצבא היהודי הייתה גוף שבאמצעותו חולק הכסף שהעמיד הג'וינט לרשות הארגונים היהודיים בצרפת.
Eniak Antique
Eniak Antique היא מכונית ספורט בתצורת רודסטר מתוצרת Eniak, בארגנטינה, בואנוס איירס, אשר יוצרה בין השנים 1983–1989
סירל, מלך מרסיה
לא ידוע הקשר בין סירל לבין פנדה אשר מלך אחריו, וייתכן כי היו יריבים.
אגיפטולוגיה
המחקר במחצית השנייה של המאה ה-19
המחצית השנייה של המאה ה-19 הייתה תקופת פריחה למדע האגיפטולוגיה. האגיפטולוג והמילונאי אדולף ארמן פרסם בשנת 1878 את עבודתו המוכיחה שהסימנים בכתב החרטומים הם אך ורק עיצורים, וכי הסימנים שנחשבו עד כה כתנועות הם עיצורים רפים. כן הוכיח שהמצרית העתיקה קרובה לשפות שמיות אף על פי שאינה שפה שמית ממש. ארמן יזם הוצאת מילון אקדמי של מצרית עתיקה. בכתיבת המילון השתתפו חוקרים רבים בני ארצות שונות. המילון נתפרסם בין השנים 1925–1931.
המוסדות לחקר מצרים
בשנות ה-30 גברה הלאומנות במצרים, תנאי עבודתן של המשלחות המצרים נעשו קשים, הן התקשו בקבלת רישיונות חפירה והפסיקו את חפירותיהן. כתוצאה מכך עברו משלחות רבות לחפור בארץ ישראל. מוזיאון רוקפלר בירושלים נבנה מכספי תרומה שהוצעה בתחילה לממשלת מצרים, ולאחר שהתרומה נדחתה היא ניתנה לממשלת המנדט הבריטי.
פיגועי טרור נגד ישראלים בישראל ובשטחים ב-2023
ינואר
בחודש ינואר יצאו לפועל 251 פיגועים שיצאו מאיו"ש וירושלים. במהלך החודש נרצחו 7 ונפצעו 10 כתוצאה מפיגועי טרור, מהם ארבעה מקרב כוחות הביטחון.
עגולשוניים
משפחה זו היא אחת מהקדומות ביותר בסדרה, וכנראה התפתחו מהסוג טריאדובטרצ'וס.
אחד מן המינים במשפחה, עגולשון שחור-גחון, חי באגם החולה. מסוף שנות החמישים הוא נחשב כנכחד אולם ב-2011 התגלה מחדש.
עפרה ויינגרטן
עפרה ויינגרטן (נולדה ב-10 בנובמבר 1952 בשם עפרה קלדרון) היא שחקנית, במאית ומדבבת ישראלית.
זוויאד גמסחורדיה
זוויאד גָמסַחוּרדיָה (בגאורגית: ზვიად გამსახურდია; 31 במרץ 1939 – 31 בדצמבר 1993) היה מתנגד משטר בברית המועצות, פעיל זכויות אדם וסופר אשר הפך, בשנת 1991 לנשיאה הראשון של גאורגיה, בעידן התפרקות ברית המועצות. גמסחורדיה הודח בהפיכה בדצמבר 1991, ומת בנסיבות לא ברורות בשנת 1993.
עפרה ויינגרטן
חיים פרטיים
משנת 2011 היא בזוגיות עם דני לשם.
זוויאד גמסחורדיה
נשיא גאורגיה
באוגוסט 1991 אירעה במוסקבה הפיכת ינאייב, שהיוותה ניסיון מטעם גורמים שמרנים להשיב את גלגל הרפורמות בברית המועצות. התנהגותו של גמסחורדיה במהלך ההפיכה הייתה מקור לתמיהות נוספות. ב-19 באוגוסט פרסמו גמסחורדיה, הממשלה הגאורגית ונשיאות המועצה העליונה קריאה לאוכלוסייה הגאורגית להישאר שלווה ולהמשיך בעבודתה היום יומית. למחרת קרא גמסחורדיה לקהילה הבינלאומית להכיר ברפובליקות שפרשו מברית המועצות והכריזו על עצמאותן. ב-21 באוגוסט טען גמסחורדיה בפומבי כי גורבצ'וב עצמו עומד מאחורי ההפיכה על מנת להגביר את הפופולריות שלו לפני הבחירות לנשיאות ברית המועצות. נשיא ארצות הברית, ג'ורג' בוש, טען כי טענה זו היא "מגוחכת".
המפרץ הפרסי
המפרץ, המשתרע על שטח של 251,000 קמ"ר, מתחבר למפרץ עומאן במזרח דרך מצר הורמוז. בקצהו המערבי נמצאת הדלתה הגדולה של נהר שט אל-ערב, שאליו מתנקזים מימי נהרות הפרת והחידקל. אורכו של המפרץ 989 ק"מ, ורוחבו בנקודה הצרה ביותר (מצר הורמוז) הוא 56 ק"מ. המים בדרך כלל רדודים מאוד, ועומקם המרבי 90 מטרים בלבד. זרמי המפרץ איטיים מאוד, וטווח הגאות מוגבל אף הוא.
פחד במה (סרט)
עלילה
איב מחליטה להתחזות לדוריס, בת דודה של נלי, ובכך לחדור לביתה של שרלוט. איב פוגשת בלש בשם סמית', אבל צריכה לכסות על כך שהיא גם דוריס. ג'ונתן מגיע אל שרלוט, ואומר לה שתברח איתו, אבל היא אומרת שלא תוותר על הקריירה שלה, וגם שהיא מנהלת רומן עם פרדי המנהל שלה. איב שוב עוזרת לג'ונתן לברוח מהמשטרה ומסתירה אותו בבית אביה בלונדון, אבל הוא רואה שהיא מתאהבת בבלש סמית'. יום אחד איב משכנעת את סמית' לבוא איתה להופעה של שרלוט, והם מראים לה ילדה שמחזיקה בובה עם שמלה מוכתמת מה שגורם לה להתעלף, כשסמית' רואה את איב באה לעזור לה הוא מבין שהיא ודוריס זו אותה האחת. איב מצליחה לעשות כך שבאמצעות מיקרופון מוסתר היא מוציאה הודאה משרלוט שהיא קשורה לרצח, אבל מאשימה את ג'ונתן ברצח עצמו. סמית' אומר למשטרה שג'ונתן רצח את הבעל, ואחר כך ג'ונתן מתוודה ששרלוט שכנעה אותו לעשות את זה בשביל שהיא תוכל להיות עם פרדי. הוא מאיים להרוג גם את איב אבל היא בורחת והווילונות הורגים אותו.
Singularity
הפקה
השיר האחרון בנושא הוא זה החותם את האלבום. הצליל, המורכב מהקלטות המושמעות לאחור, יוצר תחושה לא מציאותית. התמליל מספר על דעיכת התודעה, כמו הייתה מקלט טלוויזיה שכבה.
רן ארז
קורות חייו
החל את דרכו בארגון המורים כיו"ר ועד המורים בבית הספר שבו לימד באשדוד, ולאחר ששימש במספר תפקידים, נבחר ב-1997 ליושב ראש הארגון. במקביל לכהונתו כיו"ר ארגון המורים ממשיך ללמד חינוך גופני בבית הספר אמי"ת ב' באשדוד.
בעיית הבקר של ארכימדס
הבעיה מבקשת למנות את בני הבקר, פרות ושוורים בארבעה צבעים, כשהיא משווה בין מספר בעלי החיים מכל מין וצבע. מכיוון שמספר בני הבקר מכל סוג הוא שלם, יוצרים התנאים מערכת של משוואות דיופנטיות בשמונה נעלמים.
אליפות אירופה בכדורסל 1935
משחק העפלה
זמן קצר לפני התחרות נרשמה נבחרת חדשה בפיב"א, פורטוגל. פיב"א החליטה לא לחרוג מעשר נבחרות בטורניר, ולכן נאלצה להכריז על משחק העפלה לאליפות, בין ספרד לפורטוגל. המשחק נערך במדריד וספרד ניצחה את פורטוגל 12-33.
משחק מיקוח
פתרון נאש למשחק המיקוח
במאמרים שפרסם בשנת 1950, העוסקים בתורת המיקוח, הציג ג'ון נאש מספר אקסיומות שצריך לקיים פתרון למשחק מיקוח. אקסיומות אלו לטענתו תואמות הליך מיקוח סביר, שישיג עבור כל שחקן את הרווח המקסימלי. בהצבת האקסיומות מתקבל פתרון יחיד לבעיית המיקוח. האקסיומות שהציג נאש הן:
יישום העקרונות לקיום פתרון נאש במשחק מיקוח רב משתתפים
עקרונות היעילות, קווריאנטיות תחת טרנספורמציות אפיניות ו-אי תלות באפשרויות לא רלוונטיות זהים למקרה של משחק מיקוח עם 2 שחקנים.
קולומביה (נהר)
לנהר קולומביה ישנה ספיקת המים הגדולה ביותר מבין הנהרות הנשפכים לאוקיינוס השקט בחצי הכדור המערבי, והוא הנהר הרביעי באורכו בצפון אמריקה. אורכו 2,044 קילומטרים והוא מנקז שטח של 258,000 קילומטרים מרובעים. הסכרים שעליו מייצרים את כמות החשמל הגדולה ביותר מבין נהרות צפון אמריקה.
על גדותיו של הנהר הוקם אתר הנפורד במסגרת פרויקט מנהטן, ובו יוצרה כל כמות הפלוטוניום ששימשה בפצצות האטום הראשונות שפוצצו במלחמת העולם השנייה. פצצת הפלוטוניום הראשונה פוצצה בניסוי טריניטי, והשנייה הוטלה על נגסאקי שביפן. כמויות עצומות ממי הנהר שימשו לקירור החום הרב שנוצר בכורים הגרעיניים בתהליך ייצור הפלוטוניום. לאחר מלחמת העולם נבנו כורים ומעבדות נוספים, אך עד תחילת שנות ה-70 נסגרו רוב הכורים. עד סגירתם גרמו הכורים לזיהום רדיואקטיבי חמור של מי הנהר ושל חופי ארצות הברית אליהם נשפכים מימיו, שפגע במדינות וושינגטון ואורגון.
חללי ישראל במלחמת העצמאות
חלוקה לפי מקומות הנפילה
אנשי הצבא שנפלו כוללים כמאה חללים שמקום קבורתם לא נודע. מהאחרים נקברו כ-44 אחוזים – כ-2,100 – בבתי הקברות הצבאיים בהר הרצל בירושלים ובנחלת יצחק שבתל אביב. 1,580 נקברו ב-25 בתי קברות צבאיים אחרים, וכ-960 הובאו לקבורה בכ-160 בתי קברות של ערים ויישובים, כולל חמישה בתי קברות השוכנים מחוץ לישראל.
חלוקה דמוגרפית
בין החיילים שנפלו במערכה היו 141 נשים, המבוגרת בהן הייתה בת 55. 12 מהן היו נערות בגילאים 15 עד 17. 78 מהנשים (למעלה ממחציתן) היו בנות 18 עד 22. רוב החיילות נהרגו בעת ששימשו כחובשות או כקשריות או בתפקידי עזר אחרים, אך לא מעטות נפלו במלאן תפקיד לחימה. 23 נשים שחוילו נפלו בקרבות גוש עציון, ו-17 נמנו בין חללי שיירת הדסה בירושלים. נשים רבות ניספו בעת שמילאו תפקיד בהגנת ישוביהם שהותקפו – ברובע היהודי בירושלים, ברמת רחל, בניצנים ובמקומות נוספים. נשים רבות בתפקיד ניספו בהפגזות הלגיון על ירושלים המערבית.
במלחמה נפלו גם 11 קצינים בדרגת רב-סרן.
החללים האזרחים
במספר אירועים אירעו טרגדיות גדולות במיוחד, שבהן נספו יחד רבים מבני משפחה או משפחה מורחבת.
ראיין פיליפה
חייו האישיים
ב-22 מרץ 1997 פגש פיליפה את השחקנית ריס וית'רספון במסיבת יום ההולדת ה-21 שלה. יום לאחר מכן הוא עזב את קליפורניה בשל צילומי הסרט "אני יודע מה עשית בקיץ האחרון", אולם שמר על קשר עם וית'רספון באמצעות דואר, דואר אלקטרוני וטלפון. עם שובו של פיליפה ללוס אנג'לס החלו הזוג לצאת, והם התארסו בדצמבר 1998. בשנה לאחר מכן כיכבו שניהם בצוותא בסרט "משחקי פיתוי".
מיש דרומי
במסורת ובאגדות
אגדה מוסלמית מספרת כי כאשר שלמה המלך בנה את בית המקדש היה מוטרד כיצד יגן עליו מפני אשמדאי. אז נגלה אליו אלוהים בחלום וציווה עליו לטעת חורשת עצי מיש סביב המקדש, דבר שיגן על הבניין מכל רע. ואכן, על הר הבית נטועה חורשת עצי מיש. חורשה זאת מוזכרת במקורות מהתקופה הממלוכית.
גלבו
היסטוריה
מבנה מוליך הגלים האלקטרומגנטיים הראשון הוצע על ידי ג'יי ג'יי תומסון בשנת 1893 ונבדק ניסיונית על ידי או. ג'יי. לודג' בשנת 1894. הניתוח המתמטי של אופני התפשטות של גל אלקטרומגנטי במוליך גלילי מתכתי נעשה על ידי לורד ריילי בשנת 1897. עבור גלי קול, לורד ריילי פרסם בשנת 1894 ניתוח מתמטי מלא של אופני התפשטות במובילי גלים שונים, בספרו "התאוריה של הקול". חקר של מובילי גלים דיאלקטריים (למשל סיב אופטי, ראו בהמשך) החל כבר בשנות ה-1920 על ידי מספר אנשים, הידועים ביניהם הם ריילי, סומרפלד, דבאי. הסיב האופטי החל לקבל תשומת לב מיוחדת החל משנות ה-1960 בעקבות החשיבות הרבה שלו בתחום התקשורת.
ניתוח מתמטי של גלבו חלול מלבני
ערכי m,n מציינים את האופן שמתפשט בגלבו, כאשר לפחות אחד מהם צריך להיות שונה מ-0.
ניתוח מתמטי של סיב אופטי אחיד
את משוואת הערכים העצמיים צריך לפתור באופן נומרי כדי לקבל את הפתרונות,. למשוואה אינסוף פתרונות, אך אם נדרוש ש- יהיו ממשיים (זהה לדרישה שתהיה התקדמות של הגל לאורך הגלבו ולא דעיכה, ולעומת זאת דעיכה מחוץ לגלבו), נקבל מספר סופי של צירופי m, n, ולכן מספר סופי של אופני התפשטות. תוצאה נוספת של הדרישה היא ערך מקסימום למספר הגל הראדיאלי:
גלבו עבור גלי קול
גלי קול אינם מתפשטים בריק (בניגוד לגלים אלקטרומגנטיים), אלא רק בתווך חומרי. ההעברה ומהירות הקול בגלבו תלויה בעיקר בחומר הממלא אותו. בצינור חלול (מלא אוויר או חומר אחר) האופן הבסיסי הוא גל מישורי, בניגוד לגל אלקטרומגנטי שאין לו אופן מישורי בגלבו חלול.
גטו מינסק
יחס האוכלוסייה האזרחית כלפי היהודים
במקומות רבים סייעה האוכלוסייה הלא-יהודית המקומית באופן פעיל לגרמנים והשתתפו ברצח יהודים. בטרם נכנסו הגרמנים למינסק, לאחר נסיגת הצבא האדום, ערכה האוכלוסייה הלא-יהודית פוגרומים ושדדה רכוש.
ה"אקציות" וחיסול הגטו
בשנתיים שבהם עמד גטו מינסק על תִלו נספו בו כ-90 אלף יהודים. האקציה ההמונית הראשונה הייתה ב-7 בנובמבר. מספר ימים טרם האקציה הגיעו שמועות על כך שמשהו עומד לקרות, והחששות גברו כאשר יום לפני כן הועברו חברי היודנראט ובעלי מקצוע למחנה ברחוב שירוקה. בחמש בבוקר הקיפו הנאצים חמישה רחובות בגטו והוציאו את כל דייריהם החוצה; הם הועלו על משאיות ונלקחו אל מחוץ לעיר, שם הושלכו לבורות, נורו וכוסו בעפר ואדמה. האקציה השנייה בוצעה ב-20 בנובמבר; היא כללה 4 רחובות נוספים, והתקיימה בצורה זהה לאקציה הקודמת, פרט לעובדה שהפעם נלקחו היהודים אל הבורות שמחוץ לעיר ברגל.
ב-27 ביולי פורסם צו שהורה על כל היהודים לשאת תג נוסף לטלאי הצהוב: תג אדום עבור הכשירים לעבודה, כחול לילדים וירוק לבוגרים שאינם כשירים לעבודה. ביום למחרת הגיעו לגטו הגרמנים, לאחר שיצאו בעלי התג האדום לעבודה; היהודים כונסו בכיכר היובל והובלו במשאיות חנק אל מקום הרצח. הפעולה בוצעה במהלך ארבעה ימים, עד לסוף חודש יולי. באקציה נהרגו בין 18 אלף ל-25 אלף בני אדם.
ימיו האחרונים של הגטו
בחודש פברואר 1943 מונה האופטשארפיהרר אדולף ריבה (Rübe), אשר הצטיין קודם לכן בחיסול הגטו בסלוצק, למפקד גטו מינסק. ריבה, שהיה ידוע בקרב שוכני הגטו כבעל נטיות סדיסטיות, החל לחסל את הגטו לאִטו: תחילה נרצחו זקנים, ילדים ואלה שלא עבדו; כעבור חודשיים הושמדו גם כל המתגוררים בבית הנכים, בבית היתומים ובבית החולים בגטו. בחודש יוני החל חיסול קבוצות העבודה, וקבוצות שלמות נעלמו בזו אחר זו.
בריכת שמש
עקרון פעולה
בבריכות לייצור חשמל, בקרקעית הבריכה מניחים צנרת המכילה נוזל. קרני השמש מחממות את תחתית הבריכה ולכן הנוזל מתחמם והופך לאדים. הצנרת מכוונת את האדים אל עבר טורבינה, המסתובבת מהלחץ הנוצר על כנפיה ומסובבת גנרטור המייצר אנרגיה חשמלית.
Empire Earth
עידנים
למשחק 15 עידנים, אך האחרון שבהם מאופשר רק בהרחבה:
משחקי המשך
למשחק נוספו משחקי המשך: Empire Earth II ו-Empire Earth III. ל-Empire Earth II נוספה גרסת הרחבה בשם Empire Earth II: The Art of Supremacy.
The Car
רשימת רצועות
כל השירים נכתבו על ידי סולן הלהקה, אלכס טרנר ( ברצועה 3 ו-9 בשיתוף טום ראולי, ברצועה 4 בשיתוף ג’יימי קוק)
הוועד הישראלי לאונסק"ו
היסטוריה
מעמדה הבינלאומי של ישראל עבר תהפוכות; עד שנת 1992 הייתה ישראל מבודדת יחסית, והפעילות באונסק"ו תפסה מקום שולי אצל מקבלי ההחלטות בישראל. לאחר מכן, התהדק שתוף הפעולה עם מטה הארגון בפריז ועם ועדים לאומיים של מדינות חברות בארגון.
חגי ישראל ומועדיו
מועדים מהתורה
כל המועדים מלבד ראש חודש נקראים "מקראי קודש", כלומר אסורים בעשיית מלאכה, ומדרבנן גם איסורי שבות ושאר איסורי חז"ל לשבתות. מצווה המשותפת לכל ימי מקרא קודש היא הדלקת נרות שבת ויום טוב. שבת ויום הכיפורים אסורים בעשיית כל מלאכה, אך המועדים האחרים (כולל היום האחרון של פסח) מוגדרים כ"יום טוב" ומותרים בעשיית מלאכת אוכל נפש. ראש חודש מותר בעשיית מלאכה, אך נוהגים בו יותר בחגיגיות ויש הנוהגים שלא לעשות בו מלאכות מסוימות. חול המועד מותר במלאכה פשוטה, אך אסור לעבוד בו.
הצומות וימי האבל
כל ימי הצום הם ימים שבהם הצום הוא רק מעלות השחר ועד צאת הכוכבים מלבד תשעה באב שצמים בו בין בלילה ובין ביום. כל הצומות אסורים רק באכילה ושתייה, פרט לתשעה באב שכמו יום הכיפורים הוא אסור גם בנעילת נעלי עור, ברחיצה וסיכה ובתשמיש המיטה.
ימי זיכרון
בנוסף קבעה מדינת ישראל טקסי זיכרון ממלכתיים בזמנים נוספים לאירועים שונים. כגון טקס האזכרה הממלכתי ליוסף טרומפלדור וחבריו שנפלו בי"א באדר בקרב על הגנת תל חי. המוכר גם בשם יום תל חי.
סרגיי בורודין
קריירת מועדונים
בורודין גדל במחלקת הנוער של קרסנודאר, ובשנת 2016 החל לשחק בקבוצות המילואים של המועדון, קרסנודאר-2 וקרסנודאר-3, במסגרת הליגה הרוסית הראשונה והליגה הרוסית השנייה.
אמוראי ארץ ישראל
תולדות
תורתם של אמוראי ארץ-ישראל היא מעין המשך של תורת התנאים, ומסתמכת במידה רבה על התוספתא. פעמים רבות נוסח המשנה שהיה מצוי בידי אמוראי ארץ ישראל שונה מזה שהיה מצוי אצל אמוראי בבל, כך גם פירושיה. להבדיל מאמוראי בבל, אמוראי ארץ ישראל עסקו גם בסדר זרעים בהיותו עוסק במצוות התלויות בארץ. אמוראי בבל ואמוראי ארץ ישראל שמרו על קשר ונעזרו זה בזה לדיונים הלכתיים על ידי שליחים.
איציק סיידוף
ביוגרפיה
יצחק סיידוף נולד בירושלים, לאליס ומשה. הוא למד בבית הספר שליד האקדמיה למוזיקה ע"ש רובין, ובילדותו השתתף בתסכיתי רדיו.
קריירה בטלוויזיה ובקולנוע
כמו כן, השתתף ב"טיפול נמרץ", "ספקטור", "עכשיו או לעולם לא" ועוד.
פיליפ, דוכס אורליאן (1869–1926)
ראש בית אורליאן
פיליפ התגורר באנגליה עד לשנת 1900, ולאחר מכן העביר את מקום מגוריו העיקרי לבלגיה. בשנת 1905 הוא חקר חלקים מהחוף המערבי של גרינלנד, בשנת 1907 הוא הפליג בים הקרח מצפון לסיביר, ובשנת 1909 הוא הפליג צפונה יותר אל האוקיינוס הארקטי.
קדד
השקפות סיסטמטיות שונות
נהוג לכלול את הסוג מסוריים (Biserrula) כשייך לסוג זה.
תיאור הסוג
מרבית מיני הקדד הם קוצניים - בציר העלה, בעלים או בפרי. מכאן, כנראה, שמו העברי: מילים ושמות צמחים אחרים כמו קוץ, קרד, קרדה וכן הלאה מתארים דבר קוצני.
וילהלמסהאפן
וילהלמסהאפן (בגרמנית: Wilhelmshaven) היא עיר נמל בסקסוניה התחתונה שבגרמניה. היא נמצאת בחוף המערבי של יאדבוזן (Jadebusen, מפרץ יאדה שבים הצפוני). אוכלוסייתה מנתה 83,238 נפש ב-2006.
קדד
מיני הסוג בארץ בישראל
מין זה מצוי בחגורה התיכונה של החרמון.
פידה, מלך מרסיה
על פי "דברי הימים האנגלו-סקסונים" ייסד פידה מנזר בפטרבורו.
תוכנית וגה
המשימה בשביט האלי
אחרי השלכת הנחתות והבלונים אל נוגה, השתמשו גשושיות "וגה" בכוח המשיכה של נוגה כדי להגיע אל השביט האלי.
מערכת הטלוויזיה שהייתה על הגשושית פותחה בשיתוף פעולה של מתקני פיתוח וייצור של ברית המועצות, הונגריה, צרפת וצ'כוסלובקיה. המידע שהתקבל מהמערכת עובד על ידי צוות בינלאומי שכלל מדענים מברית המועצות, הונגריה, צרפת, גרמניה המזרחית וארצות הברית.
פרגוניט
הרכב וקריסטלוגרפיה
המבנה הפנימי של הפרגוניט, כמו של המינרלים בקבוצת הנציצים, הוא של לוחיות זעירות ברוחב של מספר אנגסטרם. כל לוחיות בנויה משני סוגי שכבות:
מקור ותפוצה
הפרגוניט אינו מינרל נפוץ, אבל מצוי בכמויות גדולות בסלעים מותמרים תחת תנאים של פאצייס צפחות כחולות יחד עם מינרלים נתרניים אחרים כדוגמת אלביט, ג'יידיט וגלאוקופן. במעבר מפאצייס צפחות כחולות לפאצייס צפחות ירוקות מותמרים הפרגוניט והגלאוקופן למינרלים בקבוצת הכלוריט ולאלביט. פרט לצפחות מצוי הפרגוניט בסלעי פיליט, בגנייסים של מוסקוביט-ביוטיט, ובעורקים של קוורץ.
ג'יי-זי
שון קורי קרטר (באנגלית: Shawn Corey Carter; נולד ב-4 בדצמבר 1969), המוכר בשם הבמה ג'יי-זי (באנגלית: Jay-Z) הוא ראפר, פזמונאי, מפיק מוזיקלי, מנהל מוזיקאי ואיש עסקים אמריקאי. הוא נחשב כאחד האמנים המשפיעים ביותר בהיפ הופ, ובעיני רבים כאחד הראפרים הכי גדולים בכל הזמנים.
1995–1997: Reasonable Doubt ו-In My Lifetime, Vol. 1
אלבום הבכורה של ג'יי-זי הניב את שני הלהיטים "Ain’t No Nigga ,Dead Presidents" (עם פוקסי בראון) ו-"Can’t Knock The Hustle", והגיע למעמד של אלבום זהב. ב-1997 הוכיח הצעד הכלכלי את עצמו וג'יי-זי הגיע למעמד של כוכב-על כשאלבומו השני, "In My Lifetime, Vol. 1", הגיע לפלטינה תוך מספר שבועות מיום הוצאתו. גם השתתפותם של כוכבים כמו פאף דאדי, ליל קים, בלאקסטריט והמפיק די ג'יי פרמייר מגאנג סטאר תרמה להצלחת האלבום.
מחק
מחק הוא כלי כתיבה המשמש להסרת כתב או ציור שנעשו בעיפרון או בעט מחיק. חיכוך המחק בדף הנייר מסיר את סימני העיפרון. מחקים מכילים גומי, ולעיתים גם ויניל או חומרי פלסטיק. עפרונות רבים מצוידים במחק בקצותיהם.
היסטוריה
כמו כן, באותה שנה מהנדס אנגלי בשם אדוארד ניימי יצר את המחק הראשון. לפני יצירת המחק פירורי לחם שימשו למחיקה. ניימי מספר שהוא הרים בטעות פיסת גומי במקום פירור לחם, גילה את סגולותיו של החומר והחל למכור אותו.
איגנוסטיות
פילוסופים מסוימים רואים באיגנוסטיות כגרסה שונה של הגישה האתאיסטית, או האגנוסטיקנית, בעוד אחרים רואים בה גישה פילוסופיה בפני עצמה, הנוגדת פילוסופיות אלה, כפי שנראה להלן.
פרנק ארנסן
אייאקס
בעונת זכתה אייאקס באליפות שנייה ברציפות, ושלישית של ארנסן בקבוצה. ארנסן כבש שבעה שערי ליגה ב-26 הופעות בלבד, אך תרם להופעתה המרשימה של אייאקס בגביע אירופה לאלופות, בה נעצרה בחצי הגמר על ידי הזוכה בתום הטורניר, נוטינגהאם פורסט. ארנסן כבש ארבעה שערים לזכות אייאקס בשבע הופעות במפעל.
פ.ס.וו. איינדהובן
בנובמבר 1985, חודשים ספורים לתוך עונת, חזר ארנסן להולנד והצטרף לפ.ס.וו. איינדהובן, יריבתה הגדולה של אייאקס, בה שיחק בתחילת הקריירה. ארנסן הצטרף, בין היתר, לבן ארצו יאן היינצה וכן לרשימת שחקני הרכש הבולטים של הקבוצה בקיץ, בהם אריק גרטס ורוד חוליט. באותה העונה תרם ארנסן ארבעה שערי ליגה ב-16 הופעות לזכייתה של פ.ס.וו. באליפות הולנד הראשונה שלה מזה שמונה שנים, והרביעית של ארנסן בקריירה.
לאחר הפרישה
ב-20 בפברואר 2011 הודיע ארנסן כי יעזוב את אנגליה לאחר שמונה שנים, ויעבור לתפקיד המנהל הספורטיבי בהמבורג לקראת עונת 2011/2012. הקבוצה חוותה עונה קשה, בסיומה הצליחה לשרוד בליגה כשסיימה במקום ה-15 בטבלה. באוקטובר 2011 ארנסן אף נאלץ לשמש כמאמן זמני למשחק אחד, במקומו של המאמן הזמני הקודם רודולפו קרדוסו, עד שהחתים את טורסטן פינק כמאמנה הקבוע של הקבוצה. עונה לאחר מכן רשמה הקבוצה שיפור ניכר וסיימה במקום השביעי בטבלה, אך בסיומה הודיעה הקבוצה על פרידה הדדית מארנסן, שסיים את תפקידו לאחר שתי עונות בקבוצה.
היו זמנים במערב
הסרט הוא "מערבון ספגטי" שנעשה בעזרת צוות איטלקי ושחקנים אמריקנים.
יואל אליצור (חוקר מדעי היהדות)
משפחתו
הוא אב לשישה ילדים. הבכורה היא חוקרת התנ"ך פרופ' נילי סמט. בת נוספת היא ד״ר רבקה אליצור ליימן, בעבר אוצרת במוזיאון ארצות המקרא בירושלים וכיום עמיתת מחקר במרכז ללימודי יהדות בהרווארד.
קישורים חיצוניים
מאמרים מדעיים:
אל-ג'זארי
רקע היסטורי
אל ג'זארי היה מהנדס מעשי ואמן יותר מאשר תאורטיקן. חלק ניכר ממכונותיו מבוסס על ניסוי וטעייה. דונלד. ר. היל, מתרגם ה"ספר הידע של התקנים מכניים גאונים", מונה 11 עותקים ידועים. הספר היה ככל הנראה פופולרי מאוד, משום שבהשוואה לספרים מתקופה זו, נותרו מספר רב של עותקים של כתב היד עד ימינו.
כלות מלחמה
כלות מלחמת העולם השנייה
חיילים במספר לא ידוע היגרו אל ארצות מוצאן של כלותיהם לאחר הנישואין.
כלות ממלחמות אחרות
6,400 נשים קוריאניות נישאו לאנשי צבא אמריקניים במהלך מלחמת קוריאה ומיד לאחריה (בעקבותיה נחקק בארצות הברית חוק דומה לזה שנחקק ב-1945 (Immigration and Nationality Act, 1952), על מנת לאפשר את הגירת כלות המלחמה מקוריאה הדרומית).
אולגה סוסנובסקה
ביוגרפיה
בבריטניה היא ידוע בעיקר כפיונה קרטר בעונות השלישית והרביעית של סדרת הריגול "ספוקס". היא עזבה את הסדרה ב-2005 באמצע העונה כשנכנסה להריון.
זכירת מעשה מרים
חיוב בפה או במחשבה
לעומת זאת החפץ חיים כתב שחובה לזכור בפה כמו ששנינו בספרי.
נטלי מיינס
בשנת 2013 יצאה מיינס לקריירת סולו כאשר הוציאה את אלבומה "Mother" אך האלבום לא זכה להצלחה גדולה.
חיים אישיים
מיינס מחשיבה את עצמה למעריצה של שדרן הרדיו הווארד סטרן ולחברה שלו.
המחלוקת בעקבות פלישת ארצות הברית לעיראק
ב-10 במרץ 2003, תשעה ימים לפניי פלישת ארצות הברית לעיראק הדיקסי ציקס הופיעו בלונדון במסגרת סיבוב ההופעות שלהן "Top of the World Tour" ובמהלך ההופעה מיינס אמרה לאחר ששרה את השיר "Travelin' Soldier" שהן לא תומכות בפלישת ארצות הברית לעיראק ושהן מתביישות בעובדה שנשיא ארצות הברית מטקסס.
בעקבות האירוע יצאו שני סרטים דוקומנטריים: "Protesting the Dixie Chicks" ו"דיקסי צ'יקס: סתמו ותתחילו לשיר" אשר שניהם עסקו ביום המופע שבו נאמרה ההערה ובהשלכות שבאו אחר כך. בעקבות כך נשאלה מיינס בריאיון לדיילי טלגרף על ההשלכות שבאו כתוצאה מהאירוע דבר אשר שוב עורר מחלוקת:
חגיגות נבי מוסא
מתחם הקבר
הקבר נמצא בלב מדבר יהודה, כעשרה קילומטר דרומית ליריחו וכעשרים קילומטר מזרחית לירושלים. המסגד מוקף בפצלי שמן שחורים (אבן ביטומנית) בהם השתמשו עולי הרגל לחימום ובישול. צלאח א-דין היה הראשון שבנה מסגד על מתחם הקבר, אך המבנה הנוכחי נבנה על ידי הממלוכי ביברס בשנת 1269, כפי שניתן להסיק מהקדשה בערבית שמתנוססת על אחד מקירות המסגד.
התהלוכה והחגיגות
לאחר תפילת הצהריים של יום שישי, הייתה השיירה יוצאת לנבי מוסא דרך שער האריות, כשאלפי אנשים מתקהלים כדי לצפות בה. הקהל יצא לכיוון הקבר, חלקו ברגל, חלקו ברכיבה, ולימים חלקו גם במכוניות ומשאיות. מכיוון שירושלים הייתה חלק אינטגרלי מהחג, לפעמים נקרא המואסם על שמה, "חג' אל קודס". במשך שבעת ימי החג הקימו העולים מחנות סביב הקבר והעבירו את הזמן בפולחנים דתיים, שירה, ריקודים וחגיגות, סעודות, אירועים מיוחדים, משחקים ותחרויות ושיחות חולין. מכיוון שלחג התכנסו עולי רגל מכל רחבי הארץ, הייתה זו הזדמנות להחליף מידע ולשמור על קשר עם קרובים רחוקים. לאווירה החגיגית הצטרפו גם רוכלים על רחבת המסגד בו שוכן הקבר שניצלו את ההזדמנות למכור את מוצריהם לקהל גדול. כל יום במשך השבוע היו יוצאים עולי רגל מירושלים בתהלוכות להצטרף לחוגגים. שיירות היו מגיעות ועוזבות מדי יום. חלק מהמבקרים התאכסן בחדרים ואחרים לנו באוהלים על הגבעות סביב הבניין.
בתום ימי החג חזר ההמון לירושלים, בצהרי יום חמישי הקדוש על פי הכנסייה האורתודוקסית (היום שלפני יום שישי הטוב). למחרת, ביום שישי, היו המונים נאספים לתהלוכת הדגלים (זפת אל-עלאמאת), בה נישאו דגלי כיפת הסלע והנביא ממסגד אל-אקצא אל מסגד הכיפה, מבצע שבעלת הזכות המסורתית עליו הייתה משפחת אל-קוטוב הירושלמית. ביום הזה וביום שלאחריו, קבוצות המבקרים היו עוזבות את ירושלים בתהלוכות פרידה עם דגלים ותזמורות.
ויליאם לם (רופא)
ביוגרפיה
לם נקבר בקבר המשפחתי בכפר דילווין.
כובע
ייצור
כובעים נוקשים נוצרים באמצעות שימוש בתבנית ובעבודת יד: ראשית, האריג מרוכך על ידי על ידי אדים ולאחר התייבשותו מעצבים אותו לצורה הרצויה. אם האריג עדיין קשה מעצבים אותו על כמה תבניות.[חסר מקור]
סיכון
הימור
המילה "הימור" יכולה להתייחס גם לכל פעילות שבה הסיכון גבוה וההחלטות שנעשות מתבססות על ידע לא שלם. לדוגמה, השקעת מניות בסיכון גבוה, מסעות מסוכנים, ואפילו מערכות יחסים.
ג'וני לוגן
ביוגרפיה
לוגן נולד בפרוור של העיר מלבורן שבאוסטרליה תחת השם שון פטריק מייקל שרארד. אביו, פטריק או'הייגן, היה טנור ידוע אשר הופיע שלוש פעמים בבית הלבן. בגיל 3 משפחתו של לוגן עברה להתגורר באירלנד. הוא התחיל לשיר בגיל 9, לנגן בגיטרה ולכתוב שירים בגיל 13. בהמשך למד הנדסת חשמל ועבד במשך 5 שנים כחשמלאי, כשבמקביל הופיע במועדוני פולק ובלוז.
Microsoft Flight Simulator X
בסימולטור ישנן שלוש אפשרויות טיסה וירטואלית:
ב-23 באפריל 2018 הודיעה Dovetail Games על הפסקת פיתוח הסימולטור Flight Sim World. ההודעה על הפסקת הפיתוח התקבלה בהפתעה בקהילת חובבי הסימולטורים עקב קמפייני מכירות רבים שהוכרזו באתר הפייסבוק של המפתחת בשבועות שקדמו לפרסום.
ג'ייסון ניוסטד
ג'ייסון קרטיס ניוסטד (Jason Newsted, נולד ב-4 במרץ 1963 בבאטל קריק, מישיגן, ארצות הברית) הוא הבסיסט של להקת הת'ראש מטאל וויבוד, אך ידוע בעיקר כבסיסט לשעבר של להקת מטאליקה.
צמחונות וטבעונות ביהדות
ביהדות מספר גישות לצמחונות ולטבעונות. באופן כללי, היהדות מתייחסת לשתי קטגוריות של אכילת בשר: אכילת בשר הקורבנות שהוקרבו בבית המקדש כחלק מעבודת ה', שנחשבת למצווה מהתורה, לעומת אכילת בשר שאינו בשר קורבנות, המכונה "בשר חולין" או "בשר תאווה".
ייעוד המזון הצמחי לאדם ולבעלי החיים בימי בראשית
וכן פירשו גם פרשני התנ"ך מהראשונים, כגון רש"י, רמב"ן ורד"ק.
נזירות ופרישות
במקרים נדירים יש יהודים דתיים הבוחרים בצמחונות או טבעונות מטעמי "פרישות" אישיים וכן מתוך שאיפה לצניעות (באופן מסורתי, אכילה עקבית של בעלי חיים קשורה בשפע ועושר חומרי בעוד שאכילת מזון צמחי קשורה בדלות וצניעות).
תשמישי קדושה
צמחונים וטבעונים אשר לא אוכלים מוצרים מהחי ומעוניינים להימנע מכל שימוש במוצרים מן החי, עומדים בפני מצוות המחייבות אותם לעשות שימוש במוצרים מהחי. ספרי תורה, תפילין ומזוזות ומגילת אסתר חייבים להיכתב על קלף העשוי מעור בהמה, מעובד בעפצים. כמו כן קיימת מצוות תקיעת שופר המצריכה שימוש בקרן, וכן מצוות ציצית המחייבת שימוש בצמר צבוע בתכלת. יהודי שומר מצוות בעל אידאולוגיה צמחונית כזו יעדיף לרכוש תשמישי קדושה מיד שנייה או כאלה שנעשו מעור של חיה שמתה מוות טבעי. במהלך השנים נוצרו מנהגי אכילת מאכלים בחגים שמקורם מהחי, בולטים בהם אכילת מאכלי חלב בחג השבועות, דבש בראש השנה, זרוע וביצה בקערת ליל הסדר.
שישים ריבוא
במקרא
המספר שש מאות אלף מוזכר מספר פעמים במקרא. בראשונה הוא מוזכר בתיאור יציאת מצרים, כמספר בני ישראל (הגברים מגיל עשרים) שיצאו ממצרים:.
הגדרת רשות הרבים לעניין שבת
במשנה ברורה נכתב שכל בעל נפש יש לו להחמיר כשיטה שיש רשות הרבים מהתורה גם ללא שישים ריבוא, אך הוסיף שאין למחות ביד המקילים כשיטה השנייה. וכך כתבו רבי שניאור זלמן מלאדי בשולחן ערוך הרב, רבי אברהם דנציג בחיי אדם, ורבי משה לוי בספרו מנוחת אהבה.
ברכת חכם הרזים
בעת ראיית ששים ריבוא יהודים יחדיו בארץ ישראל, מברכים את ברכת חכם הרזים.
באגדה
במספר מקורות במדרש מובא המספר שישים ריבוא כביטוי לציבור עצום.
ג'אמבו מיוזיקל
הפקה
הפופולריות הרבה של הלהקות הצבאיות לאחר מלחמת ששת הימים, והדרישה הגדולה לבידור צבאי, הובילו את פשנל להפיק מופע המורכב משירים ומערכונים של הלהקות הצבאיות. פשנל קיבץ אמנים צעירים, בוגרי להקות צבאיות שהיו חתומים במשרדו, וסביבם צירף להקה קולית ולהקת רקדנים. דני ליטאי ביים, והמנהל המוזיקלי היה יאיר רוזנבלום.
חפריתיים
החַפָּרִיתיים (בלטינית: Pelobatidae) היא משפחה בסדרת חסרי הזנב. במשפחה קיים סוג אחד בלבד: חַפָּרִית (Pelobates). סוג זה מכיל ארבעה מינים. המשפחה נפוצה באירופה, ארצות הים התיכון, צפון-מערב אפריקה ומערב אסיה.
גודלם של החפריתיים משתנה. צבעם של הפרטים דהוי במידת מה. פרטיו הם חסרי זנב הנוהגים לחפור באדמות חוליות. לשם מטרה זו, יש להם בליטה קשה על כפות הרגליים, המאפשרת להם לחפור בחול מבלי לפגוע ברגליהן העדינות. הם מתחפרים במחילות לתקופה ארוכה, ומגיחים מהן בתקופות הגשם. הם מתרבים בשלוליות, אשר לרוב קיימות באופן זמני בלבד. הראשנים של משפחה זו חיים באופן עצמאי בסביבה מימית.
מולי מלון
היסטוריה
השיר מושמע על ידי אוהדי קבוצות ראגבי בעיר, ובכלל זה נבחרת הראגבי הלאומית של אירלנד. לשיר קיימים ביצועים של זמרים אירים ידועים, ובהם שינייד או'קונור, ג'וני לוגן ואחרים. להקת שירי העם האירית דבלינרס כללה את השיר באלבומה "Alive Alive-O" ששמו נגזר מהפזמון החוזר.
דמותה של מולי מלון הונצחה בפסל שהוצב ברחוב גרפטון לרגל חגיגות המילניום לעיר ב-1987. ביולי 2014, הפסל הועתק לרחוב סאפוק (Suffolk), מול משרד המידע לתיירים, כדי לפנות מקום לעבודות הנחת מסילות Luas (הרכבת הקלה) במיקום הישן. באופן סאטירי קוראים תושבי דבלין לפסל: "The Tart With The Cart" לאמר "הזנזונת עם העגלה", וזאת ברמיזה למחשוף הנדיב של שמלתה שחושף חלק נכבד מחזה.
תרגום לעברית
שם חזיתי לראשונה
אנגלית
In Dublin's fair city,
I first set my eyes on sweet Molly Malone,
(chorus)
She died of a fever,
And that was the end of sweet Molly Malone.
אולטראס
לאולטראס יש מאפיינים אחדים ובהם: עידוד בלתי פוסק של קבוצתם בזמן משחק תוך שימוש באמצעי עידוד כגון תפאורה, דגלים, שלטים ואף פירוטכניקה לשם הגברת ההשפעה, ולעיתים קרובות גם אי-ציות לרשויות הספורט ופעילות חשאית על מנת לחמוק מהן, הטלת מורא על יריבים בזמן משחק. אוהדי אולטראס נוהגים לחבר שירים שמטרתם לדרבן את קבוצתם בזמן המשחק באמצעות שירה במקביל של אוהדים רבים. לשירים אלו יש מנגינה קליטה עם שורות החוזרות על עצמן.
פונקציית איירי
משוואת איירי היא הפתרון של משוואת שרדינגר עבור חלקיק כלוא בתוך בור פוטנציאל משולש, או עבור חלקיק הנמצא תחת השפעת כח קבוע. מאותה הסיבה, הוא משמש גם כפתרון סמי-קלסי אחיד לקירוב ליד נקודת מפנה בקירוב WKB, כאשר הפוטנציאל ניתן לקירוב מקומי כפונקציה ליניארית של המקום.
הגדרות
שיתכנס כי תנודות מהירות נוטות לבטל זו את זו.
מאפיינים
פונקציות איירי מאונכות זו לזו במובן שמתקיים
קלטים מרוכבים
כאשר האינטגרל הוא על מסילה , או כל מסילה שמתנהגת דומה אסימפטוטית. לחלופין, ניתן להשתמש במשוואה הדיפרנציאלית y" − xy = 0 כדי להרחיב את הפונקציות ו- להיות פונקציות שלמות במישור המרוכב.
קשרים לפונקציות מיוחדות אחרות
יש גם קשר לפונקציות סקורר ,  שפותרות את המשוואה y" − xy = 1/π. ניתן לתאר את הפונקציות האלה בעזרת פונקציות איירי ואינטגרלים עליהן:
התמרת פורייה
בעזרת ההגדרה של פונקציית איירי, ניתן לראות באופן ישיר שהתמרת פורייה שלה היא
עקיפה מצמצם מעגלי
בלי קשר למובנים האחרים, ישנה משמעות שלישית של המונח - הצורה של דיסקת איירי, תבנית העקיפה שנוצרת מחריץ מעגלי. סוג זה של הפונקציה קשור באופן הדוק לפונקציית בסל - מדובר ב"סיבוב" של פונקציית בסל סביב הציר האנכי.
דניס קרוסבי
מסע בין כוכבים
בשנים מאוחרות יותר, לקרוסבי היו הרהורי חרטה על עזיבת התוכנית, והיא פנתה אל צוות ההפקה של "מסע בין כוכבים: הדור הבא" עם רעיון להחזיר לחיים את דמותה של טאשה יאר. כך, בסופו של דבר, נוצר הפרק "Yesterday's Enterprise", שבו ציר זמן חלופי נוצר לאחר שהאנטרפרייז-C, קודמתה של האנטרפרייז-D, מגיעה 22 שנים קדימה בזמן. יאר מצטרפת אל האנטרפרייז-C, לפני שזו חוזרת אל הזמן שלה. במהלך הסרט התיעודי "Trekkies", קרוסבי מציינת כי דמותה כטאשה יאר הייתה צריכה למות, כדי לקבל את "הפרקים הטובים ביותר".
להקות צבאיות בישראל
היסטוריה
הלהקות הצבאיות פורקו בשנת 1978 בהוראת הרמטכ"ל דאז, רפאל איתן, בטענה שהן כבר לא מיישמות את ייעודן המקורי להגיע לכל חיילי צה"ל. כאשר בין 1978 ל-1985 הן הופיעו בקונספט הדומה ללהקות הצבאיות כיום. קרי, צוותי הווי קטנים המופיעים בפני חיילים בלבד ללא חומר מקורי. מדי פעם הצוותים האלו התאחדו לכדי "מקהלת צה"ל" שתפקידה היה להופיע בטקסים צה"ליים ובטלוויזיה. חברי ההרכב הזה היו מדי פעם מתאחדים לצוותים קטנים יותר וכך הוקמו צוותים כמו "100 שנות התיישבות", "צוות הווי אלתרמן", "פלפל ממולא" ו"צה"ל 84".
בשנת 1985 הלהקות הוקמו מחדש. כאשר לאורך המחצית השנייה של שנות השמונים הן הוציאו להיטים שחלקם זכו להצלחה. אבל הסגנון המוזיקלי הישראלי השתנה עם השנים והתרחק מזה של הלהקות הצבאיות, שהתבססו בעיקר על שירי ארץ-ישראל או שירי פופ קלילים.
קונטיננטל AG
היסטוריה
בשנת 2017 רכשה החברה את הסטארטאפ הישראלי ארגוס המפתח מערכת אבטחה לכלי רכב.
סתיו נחמני
קריירת מועדונים
נחמני נולד במושב גמזו שבישראל, וגדל במחלקות הנוער של מכבי מודיעין, מכבי תל אביב ומכבי חיפה. ב-30 במאי 2020 ערך את הופעת הבכורה שלו בקבוצה הבוגרת של מכבי חיפה, בהפסד 1–2 להפועל תל אביב במסגרת ליגת העל הישראלית לעונת 2019/2020. זו הייתה הופעתו היחידה בעונה זו, והוא הוסיף שבע הופעות ליגה בעונת 2020/2021.
ב-18 באוגוסט 2022 הושאל נחמני למשך עונה אחת לבית"ר ירושלים מליגת העל הישראלית. ב-20 באוגוסט ערך את הופעת הבכורה שלו בליגה במדי המועדון, בהפסד 1–4 למכבי נתניה במסגרת המחזור הראשון לעונת 2022/2023.
ב-23 בינואר 2023 הושאל להפועל חדרה עד לתום העונה.
קריירה בינלאומית
נחמני הוא חלק מסגל נבחרת ישראל עד גיל 21.
ניטל
נִיטָל או נִיתָּל (נהגה "ניטְל", בשווא נח), וכן ניטל נאַכט (ביידיש: "ליל ניטל") או בלינדע נאַכט (ביידיש: "לילה עיוור"), הוא כינויו של ליל חג המולד בפי יהודים מארצות אשכנז, הנוהגים בין היתר להימנע בו מלימוד תורה. המנהגים נשמרים כיום בעיקר על ידי החסידים.
מקור המונח
ככל הנראה, מקור השם בשמו של חג המולד בלטינית של ימי הביניים, Natale Domini - "הולדת האדון" (בלטינית עתיקה: Dies Natalis - "יום הלידה"), כך ש"ניטל נאכט" משמעו המילולי "ליל (חג) המולד".
טעמים
בספר טעמי המנהגים ומקורי הדינים, מסוף המאה ה-19, מצוטט בין היתר הסבר המיוחס לספרו של רש"י "לקוטי הפרדס", לפיו בליל חג המולד היו נפוצות התגרויות והצקות ליהודים שיצאו לרחוב, ולפיכך החליטו רבנים שלא לקיים לימודים בליל זה. ההסבר אינו מופיע בספר לקוטי הפרדס, אך ייתכן שהושמט כחלק מהצנזורה על ספרים עבריים. נימוק זה התקבל על ידי חוקרים אחדים כמקור למנהג. חלקם אף סברו שהחסידים, מחוסר רצון לקבל את ההסבר הפשוט, הגו בדעתם הסברים שונים. לעומתם יש הסבורים כי ההסבר אודות הסכנה תלוש, שהרי ניתן ללמוד בבית וכן לא ידוע שבוטלה תפילה בציבור. לפי טענה זו הסיבה המקורית טמונה בתורת הנסתר, והיא עברה כ"תורה שבעל פה" מדור לדור ולא הופיעה בספרי הקודש עד המאה ה-19 מפחד הנוצרים.
נימוק נוסף הוא כי יום ט' בטבת, שחל בסמוך לחג המולד, מוזכר כיום צום ברשימה של כ-20 ימי צרה המופיעה בספר הלכות גדולות והועתקה ממנו לשולחן ערוך. אולם בניגוד לשאר הימים ברשימה לא מובאת בשולחן ערוך סיבה לצום זה, אלא מצוין: "לא נודע איזו היא הצרה שאירע בו". מפרשים שונים כתבו שהטעם לצום הוא יום לידתו של ישו והוא לא נכתב במפורש מטעמי צנזורה עצמית: "ולפי זה מובן מדוע יראו רבותינו ז"ל לכתוב במפורש שגזרו תענית על יום ט' טבת". עם זאת, לא ידוע על מנהג כלשהו לצום בחג נוצרי זה.
התנגדות
נוסף לכך, יש הסבורים שבארץ ישראל אין כל סיבה לציין את הניטל, בשל קדושת הארץ. הרב מרדכי חיים סלאנים קבע כי אין בארץ ישראל שליטה לקליפות, אפילו לא בירושלים שבה מצויות הרבה כנסיות. לטענתו גדולי האדמו"רים שבאו לארץ המשיכו לקיים את מנהג הניטל, וחסידיהם חיקו אותם. לעומת זאת היו כאלו ששימרו בכל זאת את המנהג גם בארץ ישראל ולכן הם נוהגים ניטל אחד קצר מהשעה 18:00 בערב של ה-5 בינואר כמו בחסידות דאראג. הליטאים והספרדים, לעומת זאת, אינם מתייחסים כלל לניטל.
משלחת סטארס לקטנגה
ועידת ברלין
באותה תקופה, חוזים שהושגו משליטים מקומיים באפריקה לא נועדו לגרום להם לקבל את כניעתם - אלא נועדו רק להרשים מעצמות קולוניאליות יריבות. רעיון הדמוקרטיה התפשט באירופה במאה התשע עשרה ויותר ממשלות נדרשו להתחשב בדעת הקהל. דעת הקהל באירופה יכולה הייתה להיות מניע רב עוצמה של פעולות קולוניאליות, כפי שהמחיש תקרית פשודה כעבור כמה שנים.
כוח אדם
סטארס כלל לא היה שאנן לעובדה שהוא משתתף במירוץ, וחשב כי סביר שג'וזף תומסון יישלח לנהל משא ומתן עם מסירי עבור החברה של רודס לפני שהם יוכלו להגיע לשם.
אנשי המשלחת היו חמושים ב -200 רובים 'פוסיל גרא' (נשק צבאי צרפתי סטנדרטי באותה תקופה) ואילו לכל אחד מהקצינים היו כמה סוגי נשק, כולל רובי וינצ'סטר. לעומת זאת לצבא של מסירי היו רובים ישנים מהמאה ה-16, והוא היה זקוק לאבקת שרפה.
מסלול המסע
האי זנזיבר היה בסיס המשלחת, כפי שהיה ברוב המיזמים למרכז אפריקה. הם עזבו את זנזיבר ב־27 ביוני 1891. המסלול המועדף היה דרך הזמבזי ואגם ניאסה (אגם מלאווי), אך בעקבות המשלחת בראשות שארפה, שפעלה למען רודס ונכשלה במשא ומתן עם מסירי, הפך המסלול ללא בטוח למעבר. במקום זאת הם חצו את מזרח אפריקה הגרמנית (טנזניה) מזנזיבר, וצעדו 1050 ק"מ בעונה היבשה לאגם טנגניקה דרך שבטים עוינים וסוחרי עבדים. הם חצו את האגם בסירה ואז צעדו 550 ק”מ נוספים לבונקיה. מכיוון שחום ולחות קיצוניים הצביעו על תחילת העונה הגשומה שהביאה גשם, יתושים ותנאים קשים.
הריגתו של מסירי
בונצ'אמפס וחייליו שמעו את היריות והבינו שהכאוס השתלט. מרבית אנשיו של מסירי ברחו, החיילים ירו בכל דבר ואז התחילו לבזוז. לקח כמעט שעה עד שהגיע מולוני עם תגבורת. הוא ובונצ'אמפס החזירו את הסדר בקרב החיילים. באותה העת נמשכה אש ספורדית של אנשיו של מסירי בפיקודו של בנו המאומץ מוקנדה-בנטו ואחיו, צ'וקאקו ולוקוקו. החיילים נסוגו עם בודסון והפצועים האחרים. הם לקחו אתם את גופתו של מסירי, כדי למנוע מאנשיו להעמיד פנים כאילו המלך עדיין חי. הם תפסו עמדת הגנה על גבעה ליד המחנה והמתינו לסטארס.
על הגבעה שאליה נסוגו, על פי בונצ'אמפס, אך לא הוזכר על ידי מולוני, כרתה המשלחת את ראשו של מסירי ותלתה אותו על תורן כדי להראות לאנשים שמלכם מת. בונצ'אמפס, שכתב על גועל נפש שחש כשראה כיצד מסירי שיפד את ראשי אויביו על תרנים מחוץ למכלאה שלו. הוא הודה שמדובר במנהג ברברי, אך טען שמדובר בשיעור הכרחי שמיועד למי שתקף את המשלחת 'ללא פרובוקציה.'
לאופולד וקונגו הבלגית
המשלחת נחשבה על ידי הבלגים כהצלחה מוחלטת. ליאופולד ניצל את השפעתו ואת עבודתם של דירקטורים בריטים שהוא מינה לחברותיו, כדי לקבל הסכמה לאמנות שנחתמו לשייך את קטנגה בצורה בטוחה בתחום שליטתו. הוא הוסיף לה לקונגו כחצי מיליון קמ"ר (פי 16 משטח בלגיה). לאופולד, הפריד מנהלית את קטנגה ושם עליה מנהל של אחת מחברותיו שהוקמה בחוף הצפוני והמערבי של אגם מווארו. פירוש הדבר הוא שלא היה קשר לקטנגה לבעיות האיסוף הגומי שאפיין את שלטון המדינה בשאר קונגו.
צילום חזה
טכניקת צילום
לפי המקובל מבצעים בנוסף לצילום הישר גם צילום צדי מצד שמאל, כדי לתת זווית נוספת על בית החזה. הנבדק עומד כשצד שמאל שלו צמוד למערכת הרושמת, על מנת שהלב יהיה קרוב אליה כמה שיותר. צילום צדי זה ניתן לביצוע גם בשכיבה. ידיו של הנבדק מורמות למעלה, על מנת שעצמות הזרוע לא יוטלו על חלל בית החזה ויופיעו בצילום.
חנות קטנה ומטריפה (סרט, 1986)
עלילת הסרט
הצמח גדל בצורה ניכרת אך מתחיל להראות סימני חולשה ותזונה לקויה. לילה אחד, כאשר סימור נשאר לבד בחנות, אודרי 2 פונה לסימור בדרישה שיאכיל אותו. סימור נדהם מכך שהצמח מסוגל לדבר, אבל מתפכח כאשר אודרי 2 אומר לסימור שהדם מאצבעותיו לא מספק את תאבונו והוא דורש שסימור יביא לו מנות גדולות יותר של בשר ודם אנושיים. סימור אשר מסרב בתחילה לשתף פעולה, משתכנע לאחר שאודרי 2 משכנע אותו שהוא אחראי לפופולריות וההון שהחנות צברה, ושאם סימור יביא לו יותר אוכל, החנות תמשיך לשגשג. בהתחלה סימור מתייחס להצעה בהססנות. בשל כך נוקט אודרי 2 בשיטה אחרת ומשכנע את סימור להאכיל אותו בבשרו של סקריואלו, חברה הסדיסט של אודרי.
SSRI
SSRI (ראשי תיבות באנגלית: Selective Serotonin Reuptake Inhibitor; בעברית: מעכבי קליטה חוזרת בררניים של סרוטונין) הוא שם כולל לקבוצה של תרופות נוגדות דיכאון, המבוססות על עיכוב קליטה חוזרת של סרוטונין. המדובר בדור חדש של תרופות נוגדות דיכאון, אשר מגוון רב של תרופות מתבססות עליו. הידועות מבין תרופות אלו הן פלואוקסטין (Fluoxetine), הידועה בעיקר בשמה המסחרי פּרוֹזַק, ואסציטלופרם (Escitalopram), הידועה בעיקר בשמה המסחרי ציפּרָלֵקס. משפחת תרופות זו היא חלק מקבוצה גדולה יותר של חומרים המכונים "SRI", הכוללת גם את הטריציקליים.
מחקרים
עצם ההנחה שבבסיס תרופות ה-SSRI, לפיה מניפולציה על הסרוטונין בגוף מסייעת להתמודדות עם דיכאון, היא הנחה שנכון לשנת 2018 אינה מגובה בראיות חד משמעיות שתומכות בה, ותרופות אלו נמצאו יעילות פחות מנוגדי דיכאון הטריציקליים אותם החליפה. למרות זאת, תרופות ה-SSRI מקובלות על ידי פסיכיאטרים, ונחשבים באופן כללי ליעילות, אם כי מידת יעילותן ואופן פעולתן נתונה במחלוקת.
משפחת SSRI נכנסה לשימוש ב-1987. פלואוקסטין (הידועה בעיקר בשם המסחרי "פרוזק") הייתה התרופה הראשונה שקיבלה את האישור של FDA (מינהל המזון והתרופות בארצות הברית). פלואוקסטין נחשבת כתרופה ישנה יחסית, ואת מקומה תופסות תרופות אחרות בעלות פעולה דומה, אך עם פחות תופעות לוואי, כגון: ציטאלופרם ("ציפרמיל", "רסיטל"), סרטרלין ("לוסטראל") ועוד. במחקר משנת 2009 נמצא כי התרופות שהציעו את השילוב המוצלח ביותר של יעילות ומיעוט תופעות לוואי הן אסציטאלופראם (ציפרלקס), וסרטרלין (לוסטראל).
תרופות ממשפחת SSRIs נחשבות לתרופות בטוחות יחסית ואינן ממכרות. בניסויים שנעשו, בהם בעלי חיים הורגלו לחומר וניתנה להם גישה חופשית אליו, לא נראתה הלהיטות להשגת החומר המאפיינת התמכרות. למרות זאת, הפסקה פתאומית אינה מומלצת ומקובל להפסיק את השימוש בצורה הדרגתית. התרופה אינה מומלצת לילדים מתחת לגיל 12. חלק מהתרופות ממשפחה זו נחשבות בטוחות לשימוש במהלך ההיריון ותקופת ההנקה, אולם ככלל שימוש במהלך תקופת ההיריון אינו מומלץ, וזאת מאחר שהתרופה עוברת לעובר דרך מחזור הדם של האם. אחרי הלידה עלול התינוק לסבול מתופעות הלוואי של גמילה חדה מהתרופה. במקרה שבו אין אפשרות להפסיק את הטיפול במהלך ההיריון, יעביר הרופא את המטופלת באופן הדרגתי לאחת התרופות הבטוחות יותר, אם יש צורך בכך.
אוגמנטציה
ישנם מקרים בהם מוסיפים אוגמנטציה או חיזוקים שונים בנוסף לנוגד הדיכאון העיקרי. מספר דוגמאות:
ג'ייסון אייזקס
ביוגרפיה
בגיל 11 עבר אייזקס עם משפחתו לצפון-מערב לונדון, שם למד בבית ספר "הברדשר". הוא מכנה את ילדותו "הכנה" לדמויות הרשעים והנבלים שאותם גילם אייזקס במרבית הקריירה שלו. אייזקס פגש את אשתו אמה יואיט (במאית סרטים תיעודיים של רשת ה-BBC) ב-1988, כשלמדו בבית הספר המלכותי המרכזי לדיבור ולדרמה. להם שתי בנות שנולדו ב-2002 ו-2005.
יורגן קולר
תארים
תארים אישיים:
דן רונן (במאי)
ביוגרפיה
רונן מכהן כיום כיועץ אקדמי ומרצה בבית הספר לחינוך באוניברסיטת תל אביב, בתחומי החינוך לאמנויות וחינוך באמצעות האמנויות. בנוסף הוא מרצה באוניברסיטת בר-אילן בתחום "תיאטרון יהודי", ובמכללה האקדמית אחוה בנושא התיאטרון כחוויה ומשחק בתיאטרון – הלכה למעשה.
ניהול אמנותי
רונן ניהל את מחלקת הדרמה של הערוץ הראשון בטלוויזיה הישראלית במשך 3 שנים. בנוסף כיהן כמנהל אמנותי של תיאטרון "Hunter Playwrights" בניו יורק, בו גם הרצה וביים מחזות, במשך 5 שנים.
בימוי
רונן ביים יותר מ-60 הצגות בתיאטראות הבימה, תיאטרון הקאמרי, תיאטרון החאן הירושלמי ובתיאטרון באר שבע. הוא תרגם, עיבד וביים בתיאטרון הבימה את ההצגה "אבנים בכיסים", בהשתתפות השחקנים יעקב כהן ושמואל וילוז'ני, וכן ביים את "ליל המרצחים". בתיאטרון החאן ביים את "מיס ישראל", שכתב יחד עם אפרים סידון; ההצגה צולמה ושודרה בשידורי "רשת" בערוץ 2. בנוסף ביים בתיאטרון החאן את ההצגות "סקופ" ו"רופא בעל כורחו". בתיאטרון הקאמרי ביים, תרגם ועיבד את ההצגה "ראש משוגע", וכן ביים את "מאורע מוצלח". בתיאטרון באר שבע ביים את "סקפינו" ו"אופרת הקבצנים".
זמני הזריחה והשקיעה
זמני הזריחה והשקיעה הם הזמנים בהם השמש זורחת ושוקעת במקום מסוים. ישנם לוחות שנה שבהם מצוינים זמנים אלה. את הזמנים האלו ניתן לחשב מראש על ידי כלים אסטרונומיים.
בית הקברות היהודי ברחוב שלגוטאריאני
בית הקברות היהודי ברחוב שלגוטאריאני (בהונגרית: Salgótarjáni Utcai Zsidó Temető) נמצא בבודפשט ברובע השמיני. הוא מוקף בחומת אבן גבוהה וצורתו טרפזי לא רגולרי. הוא גובל מצפון וממערב בבית הקברות דרך פיומאי, מדרום ברחוב שלגוטאריאני וממזרח באזורי תעשייה. שער הכניסה נבנה בשנת 1908 תוכנן על ידי האדריכל היהודי בלה לְַיְיטָה (לייסטרדורפר). מצפון לכניסה נמצא בית הלוויות הטקסי, שתוכנן גם הוא על ידי לייטה. לאורך הקיר המערבי של בית הקברות ממוקמים מבני קבורה מפוארים (מאוזוליאום) משפחתיים וקברים גדולים.
התזמורת הסימפונית של מלבורן
היסטוריה
בינואר 2000 ייצגה תזמורת מלבורן על 104 נגניה, בניצוח מרקוס שטנץ, אז מנצחה הראשי ומנהלה האמנותי, את אוסטרלאסיה ב"פסטיבל חמש היבשות" באיים הקנריים, לצד תזמורת כמו הפילהרמונית של ברלין והפילהרמונית של ניו יורק.
איתי בוגנים
קריירת מועדונים
ב-26 ביולי 2020, חתם בוגנים בקבוצה הבוגרת של הפועל חיפה. הוא שיחק לסירוגין בקבוצת הנוער של המועדון כחריג גיל ומונה לקפטן. ב-2 בינואר 2021, ערך בוגנים את הופעת הבכורה שלו בקבוצה ובליגת העל, כשעלה כמחליף בדקה ה-88 מול בית"ר ירושלים והמשחק נגמר בתיקו 3–3. ב-20 בפברואר, כבש בוגנים את שער הבכורה שלו בבוגרים כשעלה כמחליף בסיבוב ח' בגביע המדינה מול בני יהודה תל אביב בדקה ה-106 והשווה בדקה 115 את התוצאה ל-3–3 כשבסיום גברה הפועל חיפה על בני יהודה בפנדלים ועלתה לשלב הבא. ב-13 במרץ אותה שנה, כבש בוגנים שער דרמטי נוסף כשעלה כמחליף בדקה ה-77 מול מועדון ספורט אשדוד וכבש בדקה ה-90 שער שוויון שהשווה את התוצאה ל-2–2. חמישה ימים לאחר מכן, ב-18 במרץ, האריך בוגנים את חוזהו בהפועל חיפה ל-5 שנים נוספות.
ויויו גם
היצירה
השיר הושר בשנת 1979 על ידי חוה אלברשטיין, וזכה בהמשך לביצועים נוספים של הרכבים שונים.
מסור אנכי
צורת פעולה
בעת הפעלת המסור, מוצמד צידו התחתון של המכשיר אל פני הלוח המקובע למקומו ולהב המותקן בקדמת המכשיר מונע לסירוגין מעלה ומטה בכח המנוע החשמלי ומכרסם בלוח שעליו הוא מונח. קידום המסור לאורך קו החיתוך מתבצע בצורה ידנית או בייצור תעשייתי על ידי רובוט. רוחבו הצר של להב הפלדה (המסורית) מאפשר סיבובו על פני הלוח כך שצורת החיתוך תהיה מפותלת.
תכונות
קיימים שני סוגים של תפסניות להבים במסור אנכי: תפסנית ידנית הדורשת חיזוק עם מפתח אלן או תפסנית אוטומטית (FIX-TEC) טכנולוגיה אשר הוצגה לראשונה בשנת 1992 על ידי חברת AEG מגרמניה. בהתאמה לתפסניות קיימים שני סוגי להבים - כאלו עם חור בקצה, וכאלו עם בליטה המאפשרת החלפה מהירה יותר.
פלוס ומינוס
היסטוריה
הסימנים מקורם בלטינית, שם הם סימנו ‚יותר’ או ‚פחות’ בהתאמה, ולאו דווקא פעולות מתמטיות.
אנדראס גרנקוויסט
קריירת מועדונים
ב-15 ביוני 2011 עבר גרנקוויסט למועדון האיטלקי גנואה, בעסקה ששוויה 2 מיליון אירו. לאחר 2 עונות, בהן היה שחקן קבע בסגל גנואה, נמכר לקרסנודאר מליגת העל הרוסית. ב-5 עונות ברוסיה הופיע גרנקוויסט ב-191 משחקים בכל המסגרות, בהם כבש 7 שערים.
נבחרת לאומית
ביורו 2012 פתח גרנקוויסט בשלושת משחקי נבחרתו, שהודחה בשלב הבתים. ביורו 2016 שיחק 90 דקות בכל משחקיה של שוודיה, שהודחה פעם נוספת בשלב הבתים. לאחר הטורניר מונה גרנקוויסט לקפטן הנבחרת, לאחר פרישת הקפטן הקודם, זלאטן איברהימוביץ'.
מסע פרסום
המרכיב החשוב ביותר בעת יצירת מסע הפרסום, הוא קביעת הנושא המרכזי שינחה את המסע. בחירת הנושא קובע את סגנונן של כל אחת מן הפרסומות ואת סוגי התקשורת השיווקית שישמשו במסע. הנושא המרכזי שנבחר למסע הפרסום הוא המסר המרכזי שישמש גם בפעולות קידום המכירות. לעיתים מצורף לנושא המרכזי גם סיסמה (מוטו) - משפט קצר המביע את הרעיון, וכן סמליל (לוגו) - סמל מייצג שבו ייזכר המוצג הנמכר או החברה המוכרת אותו.
תהליך יצירת מסע הפרסום
לבסוף מעריכים מקצועיים בודקים את התוצאות, ומחליטים על המשך, ועל סיכום המסע. לעיתים חלק מהתשלום עבור מסע פרסום כולל רכיב לגבי הצלחתו.
מסעי פרסום ידועים בעולם
לעיתים מסעי פרסום כוללים קו של הומור. סרטי פרסומת וכן קריקטורות בתחום הפרסום נצפים שנים רבות אחרי שמסע הפרסום הסתיים. פרסומות של חברות בירה ומשקאות קלים (כמו במלחמת קוקה קולה נגד פפסי) נוטות להשתמש בקו זה.
תהליך איזותרמי
אנטרופיה
עבור גז אידיאלי בתהליך איזותרמי ניתן לחשב את השינוי באנטרופיה של המערכת:
ג'יי. אר. סמית'
ראשית חייו ומשפחתו
אחיו כריס סמית', הוא כדורסלן אשר משחק באליצור אשקלון.
ניו יורק ניקס (2012–2015)
עונת, אותה החל סמית' עם הניקס, הייתה מהחלשות בתולדות המועדון ובסיומה דורגו הניקס במקום האחרון עם מאזן שלילי 65-17, המאזן הגרוע בהיסטוריה של המועדון הניו-יורקי. סמית', בכל מקרה, סיים את חלקו בקבוצה כבר בינואר כשעבר לקליבלנד קאבלירס.
הגובלין הירוק
דמותו של נורמן אוסבורן מדורגת במקום ה-13 ברשימת מאה נבלי-העל הגדולים של כל הזמנים, לפי אתר IGN וכן במקום ה-19 ברשימת מאה הנבלים הגדולים בכל הזמנים לפי מגזין Wizard. היסטוריון הקומיקס מייק קונרוי כתב עליו, כי "מכל נבלי ספיידרמן שרדפו אחריו במשך השנים, המופרע והמפחיד ביותר מכולם הוא הגובלין הירוק". את דמותו בסרטי הלייב אקשן "ספיידרמן" ו"ספיידרמן: אין דרך הביתה" גילם השחקן וילם דפו, וב"ספיידרמן המופלא 2" כריס קופר.
היסטוריה פרסומית
לאחר שהגובלין הירוק הרג את חברתו של פיטר פארקר, גוון סטייסי, הכותב ג'רי קונוויי החליט שעל הגובלין לשלם מחיר כבד על כך. בשל כך, אוסבורן גרם למותו שלו בקרב נגד ספיידרמן. אחרים - כמו הארי אוסבורן - אימצו את זהות הגובלין הירוק, והכותב רוג'ר סטרן הציג את הובגובלין כמחליפו של הגובלין הירוק כנבלו העיקרי של ספיידרמן.